Svein Johannessen

Svein Johannessen () var ein norsk sjakkspelar.

Svein Johannessen blei utnemnd til internasjonal meister i sjakk  (IM) i 1961, som den andre frå Noreg med denne tittelen.Brekke 1989, s. 95

Svein Johannessen blei Noregsmeister i sjakk fire gongar, i 1959, 1962, 1970 og 1973.Brekke 1989, s. 100 flg I 1959 blei han nordisk meister i sjakk i Ørebro, framom ei rekke sterke spelarar, den mest kjend den svenske stormeister Gideon Ståhlberg.Brekke 1989, s. 117

Svein Johannessen var rekna som den sterkaste spelaren i Noreg frå han vart norsk og nordisk meister i 1959, og fram til Leif Øgaard tok over hegemoniet i 1974. Han spelte heile 10 sjakk-olympiader (lag-VM i sjakk) for Noreg, i 1956, 1960-1962-1964-1966-1968-1970-1972-1974 og 1978 og var førstebordspelar i 6 på rad, frå 1960 til 1970.
Olimpbase
Svein Johannessen var aktiv sjakkspelar frå han som 14-åring dukka opp i si første landsturnering i Skien i 1952. Han vart junior-noregsmeister i 1954.Brekke 2014 s. 294 Han spelte sitt siste parti berre nokre veker før han døydde. 

Mesteparten av tida var Svein Johannessen medlem i Oslo Schakselskap, der han også vart æresmedlem hausten 2007. Den internasjonale sjakkturneringa Sveins minneturnering har blitt arrangert i i Oslo i juni kvart år sidan 2008.

Øystein Brekke gav ut ein biografi over Svein Johannessen i 2009. 

 Bakgrunnsstoff 
 Svein Johannessen sine beste parti på www.chessgames.com
 Svein Johannessen sine parti i Noreg hos NorBase
 Svein Johannessen sin rating hos verdssjakkforbundet FIDE

 Kjelder 
Øystein Brekke: Sjakkmesteren Svein Johannessen, Norsk sjakkforlag 2009, ISBN 978-82-90779-05-9
Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
Øystein Brekke: Norske sjakktrekk. Norges Sjakkforbund 100 år 1914-2014, Norges Sjakkforbund 2014, ISBN 978-82-991916-2-3
Olimpbase, database over sjakk-olympiadar mv

Fotnotar

Johannessen, Svein
Kategori:Internasjonale meistrar i sjakk
Kategori:Noregsmeistrar i sjakk
Kategori:Nordiske meistrar i sjakk
Kategori:Junior-noregsmeistrar i sjakk